Reșița
Reșița ([ˈreʃit͡sa]) čita se Rešica (mađarski: Resicabánya [ˈreʃit͡sɒbaːɲɒ], njemački: Reschitz [ˈrɛʃɪts]) je grad na zapadu Rumunjske od 73,282 stanovnika.

Reșița  je administrativni centar okruga (judet) Caraș-Severin.

Geografske karakteristike 

Reșița leži u rumunjskom dijelu Banata, pored granice sa Srbijom u kotlini rijeke 
 Brzave, u brdima Banatskih planina.

Pored Reșițe leže dvije općine Karaševo i Lupak, u kojima živi dosta Srba.

Historija 

Naselje pod imenom Rečjoka i Rečika nastalo je na tlu antičkog dačko - rimskog naselja u 15. vijeku.
Prvi put je dokumentirano u 17. vijeku za osmanske vlasti. Za tek osnovane austrijske vlasti 1717. dokumentirano je kao - Retziza.

Oko imena grada, postoje dvije hipoteze, po prvoj ime je izvedeno od latinskog: recitia - hladni izvor, po drugoj je slavenskog porijekla od rečica što znači mala rijeka ili potok. 

Austrijanci su pronašli dosta ugljena i željezne rude u neposrednoj okolici naselja. Pa su još za Marije Terezije 
1768. počeli sa planovima o korištenju tih potencijala. Sa proizvodnjom željeza počelo se 1771. kad je Rečica imala samo 750 stanovnika. Za austrijske vlasti u grad se doselilo puno Njemaca, ali i ostalog stanovništva Austro-Ugarske.

Nakon Drugog svjetskog rata željezara je radikalno modernizirana i višestruko povećana, na bazi rudnika ugljena - Anina, i rudnika željezne rude Dognecea i Ocna de Fier u neposrednoj okolici grada. Uz željezaru je izniklo i niz tvornica za proizvodnju dizelskih motora, željezničkih lokomotiva i masivnih građevinskih 
konstrukcija. 

Nakon pada socijalističkog režima željezara, a i sve ostale tvornice vezane uz nju našle su se u velikim teškoćama i radikalno su smanjile ili potpuno ugasle svoju proizvodnju. Tako da je i broj stanovnika Reșițe radikalno opao od 
110.260 koliko ih je bilo 1989. na današnjih 73,282.

Iz rudnika se još uvijek izvozi nešto malo magnetita.

Znamenitosti 

Najveća znamenitost grada je muzej u kom se čuva dosta neolitskih artefakata pronađenih na tlu grada i puno predmeta iz nekadašnjeg rimskog naselja.

Grad je dobro povezan cestama i željeznicom sa ostalim gradovima u zemlji.

Gradovi prijatelji 

 , Moncton
 , Pesaro

Izvori

Vanjske veze 

 Službene stranice grada 
 Reșița na portalu Encyclopædia Britannica 

Gradovi u Rumunjskoj
Wikiprojekat geografija/Naselja u Rumuniji